
Parlamentul  României

Camera  Deputaţilor
Comisia pentru Sănătate şi Familie
               Nr. 28/ 499/ 14 decembrie 2005 

A V I Z 

asupra propunerii legislative privind acordarea gratuită a medicamentelor pentru unii pensionari 
( Plx 586/2005)

Cu adresa nr.Plx  586 din 28 noiembrie 2005, Biroul Permanent, în conformitate cu art.89 din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005,  a sesizat Comisia pentru sănătate şi familie spre dezbatere şi avizare,  cu propunerea legislativă privind acordarea gratuită a medicamentelor pentru unii pensionari             ( Plx  586/2005).

Propunerea legislativă a fost respinsă de către Senat în şedinţa din 21 noiembrie 2005.
În urma examinării, în şedinţa din 14.12.2005, cu 3 voturi pentru , 5 împotrivă şi o abţinere, Comisia pentru sănătate şi familie a hotărât respingerea propunerii legislative  .

